**Juhamatti Hietamäki** (s. 22. maaliskuuta 1985 Seinäjoki) on suomalainen jääkiekkopuolustaja, joka pelaa MOL ligaa romanialaisessa SCM Brașovissa. Hän on pelityyliltään peruspuolustaja, jonka vahvuuksiin kuuluu varsin virheetön, mutta myös fyysinen peli. Hietamäen heikkouksiin kuuluu luistelu, kulmikas liike ja vajavainen pelikäsitys sekä jäähyherkkyys.

Ura
---

Hietamäki on S-Kiekon kasvatti. Hän pelasi joukkueessa ensimmäiset miesten pelinsä 17-vuotiaana Suomi-sarjassa kaudella 2002–2003. Kaudeksi 2003–2004 Hietamäki siirtyi Porin Ässien A-nuoriin. Hän kuului sen SM-liigarinkiin jo kesällä 2004, mutta Hietamäki teki liigadebyyttinsä kuitenkin kaudella 2005–2006, jolloin hän pelasi 22 SM-liigaottelua jääden niissä ilman tehopisteitä. Hietamäki voitti kauden päätteeksi SM-hopeaa. Hän pelasi A-nuorissa varsin fyysistä peliä; Hietamäki keräsi kolmen A-juniorikautensa aikana yhteensä 295 jäähyminuuttia sijoittuen A-nuorten SM-liigan kaikkien aikojen jäähypörssissä seitsemänneksi. Kausina 2003–2004 ja 2004–2005 hän sijoittui jäähypörssissä neljänneksi ja kaudella 2005–2006 Hietamäki voitti koko jäähypörssin 105 minuutillaan.

Kaudella 2006–2007 Hietamäen rooli Ässien SM-liigajoukkueessa jäi pieneksi. Hän pelasikin suurimman osan kaudestaan Mestiksessä; yhteensä 24 ottelua Forssan Palloseurassa ja TuTossa. Tammikuussa 2007 Hietamäki palasi Ässien vahvuuteen. Kauden 2007–2008 hän pelasi lainalla Jokipojissa. Kaudeksi 2008–2009 Hietamäki siirtyi Kotkan Titaanien riveihin. Hänen kautensa päättyi kuitenkin jo 22 ottelun jälkeen joulukuussa 2008 selkävaivojen vuoksi.

Kaudeksi 2009–2010 Hietamäki siirtyi vuoden mittaisella sopimuksella Kiekko-Vantaan joukkueeseen. Hän joutui kuitenkin jo alkukaudella sivuun olkapäävamman takia, oli sivussa useita kuukausia ja pelasi lopulta vain 12 runkosarja- ja kolme playoff-ottelua. Kaudeksi 2010–2011 Hietamäki palasi viikon mittaisen try-outin kautta Jokipoikiin.

Elokuussa 2011 Hietamäki teki vuoden mittaisen sopimuksen unkarilaisen Ferencvárosi TC:n kanssa. Hän oli tehoilla 12+11=23 joukkueen tehokkain puolustaja ja jakoi Ferencvárosin sisäisen pistepörssin voiton Csaba Janosin kanssa kevään 2012 pudotuspeleissä tehoilla 2+1=3. Kaudeksi 2012–2013 Hietamäki siirtyi toiseen MOL ligan joukkueeseen, romanialaiseen SCM Brașoviin.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2002–2003 | SHT | A-II-div. | 2 | 0 | 0 | 0 | 16 | – | – | – | – | – |
|  | SHT | Suomi-sarja | 25 | 1 | 6 | 7 | 22 | – | – | – | – | – |
| 2003–2004 | Ässät | A-SM | 37 | 4 | 4 | 8 | 96 | – | – | – | – | – |
| 2004–2005 | Ässät | A-SM | 38 | 2 | 7 | 9 | 94 | – | – | – | – | – |
| 2005–2006 | Ässät | A-SM | 28 | 1 | 11 | 12 | 105 | – | – | – | – | – |
|  | Ässät | SM-liiga | 22 | 0 | 0 | 0 | 26 | – | – | – | – | – |
| 2006–2007 | FPS | Mestis | 3 | 0 | 0 | 0 | 6 | – | – | – | – | – |
|  | TuTo | Mestis | 21 | 2 | 2 | 4 | 14 | – | – | – | – | – |
|  | Ässät | SM-liiga | 12 | 0 | 0 | 0 | 6 | – | – | – | – | – |
| 2007–2008 | Jokipojat | Mestis | 44 | 3 | 7 | 10 | 80 | 3 | 0 | 0 | 0 | 8 |
| 2008–2009 | Titaanit | Mestis | 22 | 1 | 6 | 7 | 40 | – | – | – | – | – |
| 2009–2010 | Kiekko-Vantaa | Mestis | 12 | 0 | 5 | 5 | 24 | 3 | 0 | 2 | 2 | 8 |
| 2010–2011 | Jokipojat | Mestis | 30 | 2 | 3 | 5 | 52 | – | – | – | – | – |
| 2011–2012 | Ferencvárosi TC | MOL liga | 31 | 12 | 11 | 23 | 66 | 2 | 2 | 1 | 3 | 12 |
|  | Ferencvárosi TC | Unkari | 5 | 3 | 2 | 5 | 4 | – | – | – | – | – |
| 2 kautta | yhteensä | SM-liiga | 34 | 0 | 0 | 0 | 32 | – | – | – | – | – |
| 5 kautta | yhteensä | Mestis | 132 | 8 | 23 | 31 | 216 | 6 | 0 | 2 | 2 | 16 |
| 1 kausi | yhteensä | MOL liga | 31 | 12 | 11 | 23 | 66 | 2 | 2 | 1 | 3 | 12 |

Lähteet
-------

* Juhamatti Hietamäki The Internet Hockey Databasessa (englanniksi)
* Juhamatti Hietamäki Eurohockey-sivustolla (englanniksi)
* Juhamatti Hietamäki *Elite Prospects*. Everysport Media Group AB.  (englanniksi)
* Juhamatti Hietamäki Jatkoaika.comissa (Internet Archive)

### Viitteet

1. 1 2 3  Jatkoaika.com
2. 1 2  EliteProspects
3. ↑  Hietamäki palasi Poriin  26.1.2007. Jatkoaika.com. Viitattu 23.8.2012.
4. ↑  Akkanen ja Hietamäki Jokipoikien rinkiin  27.8.2007. Jatkoaika.com. Viitattu 23.8.2012.
5. ↑  Hietamäki titaanipakistoon  18.8.2008. Jatkoaika.com. Viitattu 23.8.2012.
6. ↑  Titaaneilla loukkaantumishuolia  5.2.2009. Jatkoaika.com. Viitattu 23.8.2012.
7. ↑  Juhamatti Hietamäki siirtyy Vantaalle  4.8.2009. Jatkoaika.com. Viitattu 23.8.2012.
8. ↑  Ahtonen lopettaa pelaajauransa  30.8.2010. Jatkoaika.com. Viitattu 23.8.2012.
9. ↑  Hietamäen osoitteeksi Unkari  24.8.2011. Jatkoaika.com. Viitattu 23.8.2012.
10. ↑  Hochei: Corona Brasov a transferat primul finlandez din istorie!  21.6.2012. ASC Corona 2010 Brasov.  Arkistoitu 10.8.2012. Viitattu 23.8.2012. (romaniaksi)